24 Ntangu Yezu basikaka na tempelo mpi kwendaka, balongoki na yandi kwisaka pene-pene na yandi sambu na kusonga yandi banzo ya tempelo.2 Yandi vutudilaka bo nde: “Keti beno ke mona ve bima yai yonso? Ya kieleka mono ke tubila beno nde: Ata ditadi mosi ve ta bikala awa na zulu ya ditadi ya nkaka, bo ta bwisa yo yonso.”+3 Ntangu yandi vandaka ya kuvanda na Ngumba ya Banti ya Olive, balongoki kwisaka pene-pene na yandi na kingenga mpi bo tubaka nde: “Songa beto, inki ntangu mambu yai ta salama, mpi inki ta vanda kidimbu ya kukala*+ na nge mpi ya nsukilu ya ngidika ya bima?”*+4 Yezu vutudilaka bo nde: “Beno keba nde muntu kukusa beno ve,+5 sambu bantu mingi ta kwisa na zina na mono mpi ta tuba nde, ‘Mono kele Kristu,’ mpi bo ta kusa bantu mingi.+6 Beno ta wa makelele ya bitumba mpi bansangu ya bitumba. Beno keba, beno tekita ve na boma, sambu mambu yai fwete salama, kansi yina kele ntete ve nsuka.+7 “Sambu insi mosi ta nwanisa insi ya nkaka mpi kimfumu mosi ta nwanisa kimfumu ya nkaka,+ mpi nzala ta vanda+ mpi ntoto ta nikana na bisika ya mutindu na mutindu.+8 Mambu yai yonso kele luyantiku ya bampasi.*9 “Ebuna bantu ta pesa beno na maboko ya bantu sambu bo monisa beno mpasi+ mpi bo ta fwa beno,+ mpi makanda yonso ta menga beno sambu na zina na mono.+10 Diaka, bantu mingi ta bula sakuba, ta tekana, mpi ta mengana.11 Bambikudi mingi ya luvunu ta basika mpi ta kusa bantu mingi;+12 mpi sambu kikalulu ya kufwa bansiku ta kuma mingi, zola ya bantu mingi ta mana.13 Kansi muntu yina ta kanga ntima* tii na nsuka ta guluka.+14 Mpi bo ta samuna nsangu yai ya mbote ya Kimfumu na ntoto ya mvimba sambu na kuta kimbangi na makanda+ yonso, ebuna nsuka ta kwisa.15 “Yo yina, ntangu beno ta mona kima ya nzanzi yina ke nataka lufwa, yina mbikudi Daniele tubilaka, me telama na kisika ya santu+ (bika muntu ya ke tanga kusadila luswasukusu),16 bika bantu yina kele na Yudea kuyantika kutina na bangumba.+17 Bika muntu yina kele na zulu ya nzo kukulumuka ve sambu na kubaka bima yina kele na nzo na yandi,18 mpi bika muntu yina kele na bilanga kuvutuka ve sambu na kubaka lele na yandi ya zulu.19 Mawa na bankento ya mavumu mpi na bankento yina ke nwisa bana na bilumbu yina!20 Beno landa kusamba sambu kutina na beno kubwa ve na nsungi ya madidi to na kilumbu ya Kisabatu;21 sambu na ntangu yina mpasi ya nene ta vanda,+ mpasi mosi ya me bwaka ntete ve katuka na luyantiku ya nsi-ntoto tii bubu yai, ve, mpi yo ta bwa diaka ve.+22 Ya kieleka, kana bo kumisaka ve bilumbu yina nkufi, ata nsuni mosi ve zolaka kuguluka; kansi sambu na bantu yina bo me solaka, bo ta kumisa bilumbu yina nkufi.+23 “Ebuna kana muntu kutubila beno nde, ‘Tala! Kristu kele awa,’+ to, ‘Yandi kele kuna!’ beno kwikila yo ve.+24 Sambu ba-Kristu ya luvunu mpi bambikudi ya luvunu+ ta basika mpi bo ta sala bidimbu ya nene ti mambu ya kuyituka sambu na kukusa, kana mpila kele, ata bantu yina bo me solaka.+25 Mono me kebisa beno na ntwala.26 Yo yina, kana bantu kutubila beno nde, ‘Beno tala! Yandi kele na ntoto ya zelo na zelo,’ beno basika ve; ‘Beno tala! Yandi kele na basuku ya kati,’ beno kwikila ve.+27 Sambu kaka mutindu nzasi ke basikaka na esti mpi ke semaka tii na westi, kukala* ya Mwana ya muntu ta vanda mpi mutindu mosi.+28 Konso kisika yina mvumbi kele, bango-zulu ta vukana pana.+29 “Mbala mosi na nima ya mpasi ya bilumbu yina, ntangu ta kuma mpimpa,+ ngonda ta pesa ve nsemo, bambwetete ta katuka na zulu mpi ta kwisa kubwa, mpi bangolo ya zulu ta nikana.+30 Ebuna, kidimbu ya Mwana ya muntu ta monana na zulu mpi makanda yonso ya ntoto ta kudibula na mawa,+ mpi bo ta mona Mwana ya muntu+ ke kwisa na zulu ya matuti ya zulu ti ngolo mpi nkembo ya nene.+31 Ebuna yandi ta tinda bawanzio na yandi ti makelele ya mpungi ya nene, mpi bo ta vukisa bantu yina yandi me solaka katuka na mipepe iya, katuka na ndambu mosi ya zulu tii na ndambu na yo ya nkaka.+32 “Beno baka dilongi na mbandu yai ya nti ya bafige: Ntangu lutangu na yo ya mpa ke kumaka pete-pete mpi ke basisaka matiti, beno ke zabaka nde nsungi ya mvula me finama.+33 Mutindu mosi beno mpi, kana beno mona mambu yai yonso, beno zaba nde yandi kele pene-pene na bakielo.+34 Ya kieleka mono ke tubila beno nde ndonga yai ya bantu ta luta ve ata fioti na ntwala nde mambu yai yonso kubwa.35 Zulu ti ntoto ta luta, kansi bangogo na mono ta luta ve ata fioti.+36 “Na yina me tala kilumbu yina mpi ngunga yina,+ ata muntu mosi ve me zaba yo, yo vanda bawanzio ya zulu to Mwana, kansi Tata mpamba muntu me zaba yo.+37 Sambu kaka mutindu bilumbu ya Noa vandaka,+ kukala* ya Mwana ya muntu ta vanda mpi mutindu mosi.+38 Sambu, kaka mutindu bo vandaka na bilumbu yina na ntwala ya Mvula ya Ngolo, bo vandaka kudia mpi kunwa, babakala vandaka kukwela mpi bo vandaka kukwedisa bankento, tii na kilumbu yina Noa kotaka na maswa,+39 mpi bo tulaka ve dikebi tii ntangu Mvula ya Ngolo kwisaka mpi fwaka bo yonso,+ kukala ya Mwana ya muntu ta vanda mpi mutindu mosi.40 Ebuna babakala zole ta vanda na bilanga; bo ta baka mosi mpi bo ta yambula ya nkaka.41 Bankento zole ta vanda ke nika bambuma na kima ya kunikila bambuma na maboko; bo ta baka mosi mpi bo ta yambula ya nkaka.+42 Yo yina, beno landa kukengila sambu beno me zaba ve kilumbu yina Mfumu na beno ta kwisa.+43 “Kansi beno zaba diambu yai: Kana munkwa-nzo zabaka na nki ntangu ya mpimpa muyibi ta kwisa,+ yandi zolaka kubikala ya kusikama mpi zolaka kubika ve nde muyibi kukota na nzo na yandi.+44 Yo yina, beno mpi, beno vanda ya kuyilama,+ sambu Mwana ya muntu ta kwisa na ngunga yina beno ke yindula ve.45 “Nani kele kibeni mpika ya kwikama mpi ya mayele* yina mfumu na yandi me tulaka na zulu ya bansadi na yandi, sambu na kupesa bo madia na bo na ntangu ya me fwana?+46 Kiese na mpika yina kana mfumu na yandi kukwisa mpi kukuta yandi ke sala mutindu yina!+47 Ya kieleka mono ke tubila beno nde, yandi ta tula yandi na zulu ya bima na yandi yonso.48 “Kansi kana mpika yina ya mbi kutuba na ntima na yandi nde, ‘Mfumu na mono ke sukinina,’+49 ebuna yandi yantika kubula bampika ya nkaka, mpi yandi yantika kudia mpi kunwa kumosi ti bantu yina kele ti kikalulu ya kulawuka malafu,50 mfumu ya mpika yina ta kwisa na kilumbu yina yandi ke vingila ve mpi na ntangu yina yandi ke zaba ve,+51 ebuna yandi ta pesa yandi ndola ya ngolo kibeni mpi yandi ta tula yandi kisika mosi ti bantu ya luvunu. Kuna yandi ta dilaka mpi ta kwetisaka meno.+
kon_Latn